

**MT**

Simulazzjoni tal-Azzjoni Klimatika: Nazzjonijiet li qed Jiżviluppaw

Lil: Kapijiet Negozjaturi għan-Nazzjonijiet li qed Jiżviluppaw

(Aktar minn 100 nazzjon: ix-Xlokk tal-Asja, il-parti l-kbira tan-nazzjonijiet tal-Amerika Ċentrali u t'Isfel, il-parti l-kbira tan-nazzjonijiet Afrikani, in-nazzjonijiet ta' gżejjer żgħar u l-parti l-kbira tal-Lvant Nofsani)

Suġġett: Tħejjija għas-Summit dwar l-Azzjoni Klimatika

Merħba fis-Summit dwar l-Azzjoni Klimatika. Flimkien mal-mexxejja tal-partijiet interessati kollha rilevanti, intom ġejtu mistiedna mis-Segretarju Ġenerali tan-NU biex taħdmu flimkien bil-għan li tindirizzaw b'suċċess it-tibdil fil-klima. Fl-istedina, is-Segretarju Ġenerali nnota li: "L-emerġenza klimatika hija tellieqa li qed nitilfu, iżda hija tellieqa li nistgħu nirbħu...L-aqwa xjenza...tgħidilna li kwalunkwe żieda fit-temperatura 'il fuq minn 1.5°C se tirriżulta fi ħsara kbira u irriversibbli lill-ekosistemi li jsostnuna... Iżda x-xjenza tgħidilna wkoll li għadu mhux tard wisq. Jista' jirnexxielna... Iżda biex nagħmlu dan se jirrikjedihija meħtieġa trasformazzjonijiet fundamentali f'kull l-aspetti kollha tas-soċjetà, kif aħna nkabbru l-ikel, kif nużaw l-art, xi fjuwil nużaw għatinħaddmu t-trasport tagħna u kif immexxu l-ekonomiji tagħna ... Jekk naġixxu flimkien, mhu se nħallu lil ħadd jitħalla jibqa' lura."

L-għan tas-summit huwa li jinħoloq pjan sabiex it-tisħin globali jiġi limitat għal inqas minn 2°C [3.6°F] 'il fuq mil-livelli preindustrijali u li jsiru sforzi sabiex jinkiseb 1.5°C [2.7°F], il-miri internazzjonali rikonoxxuti formalment fil-Ftehim ta' Pariġi dwar il-Klima. L-evidenza xjentifika hija ċara: it-tisħin 'il fuq minn dan il-livell se jirriżulta f'impatti katastrofiċi u irreversibbli li jheddu s-saħħa, il-prosperità u l-ħajja tan-nies fin-nazzjonijiet kollha.

Intom tirrappreżentaw in-nazzjonijiet l-anqas żviluppati tad-dinja. Il-popolazzjoni kkombinata tan-nazzjonijiet tagħkom hija ta' madwar 2.9 biljun, madwar 38 % tas-7.7 biljun persuna fid-dinja, u qed tikber b'mod mgħaġġel. Madankollu, b'mod kollettiv, in-nazzjonijiet tagħkom jiġġeneraw madwar 16 % biss tal-output ekonomiku dinji, b'livell aktar baxx tal-PDG (Prodott Domestiku Gross) *per capita* u b'livell ta' faqar ħafna ogħla minn dak tan-nazzjonijiet żviluppati.

Il-prijoritajiet tal-politika tagħkom huma elenkati ħawn taħt. Madankollu, intom tistgħu tipproponu jew timblokkaw kwalunkwe politika disponibbli.

1. Issussidjaw l-enerġija rinnovabbli (pereżempju l-enerġija solari, eolika, ġeotermali, l-idroenerġija, u l-ħżin).

L-industrija tal-enerġija rinnovabbli qed tikber b'mod mgħaġġel, iżda għadha tikkostitwixxi inqas minn 5 % tal-provvista tal-enerġija tad-dinja. Is-sussidji se jgħinu lil dawn l-industriji jikbru, jiġġeneraw l-impjiegi fin-nazzjonijiet tagħkom (jekk tistgħu tissupersaw it-titjib fit-teknoloġiji eoliċi, solari u tal-batteriji fin-nazzjonijiet żviluppati). Il-ħżin (pereżempju l-batteriji, il-ħżin termali, ħżin bl-ilma ppumpjat) u l-ġestjoni tad-domanda dinamika għall-enerġija elettrika jippermettu li sorsi varjabbli tal-enerġija rinnovabbli bħall-enerġija eolika u solari jiġu integrati fis-sistema tal-enerġija filwaqt li jipprovdu enerġija elettrika l-ħin kollu. Is-sussidji għas-sorsi ta' enerġija rinnovabbli, li jitħallsu min-nazzjonijiet żviluppati u li qed jitfaċċaw b'mod mgħaġġel bħaċ-Ċina, jagħmlu dawn is-sorsi ta' enerġija ferm orħos għan-nazzjonijiet tagħkom u jaċċelleraw l-iżvilupp ekonomiku.

1. Naqqsu l-emissjonijiet tal-metan, tal-ossidu nitruż, u ta' gassijiet serra oħra. Is-CO2 huwa l-aktar gass serra prominenti iżda gassijiet oħra jikkawżaw madwar 25 % tat-tisħin globali. Dawn jinkludu l-metan (CH4), l-ossidu nitruż (N2O), u firxa wiesgħa ta' klorofluworokarburi u komposti oħra fluworurati (l-hekk imsejħa gassijiet F). Molekula gb'molekula, il-maġġoranza tal-gassijiet mhux tas-CO2 se jikkontribwixxu għaxar darbiet, mitt darba jew saħansitra elf darba aktar għat-tisħin globali matul is-seklu li jmiss mis-CO2. Għalkemm il-konċentrazzjonijiet tagħhom huma baxxi, dawn qed jikbru b'mod mgħaġġel. Il-maġġoranza ta' dawn l-emissjonijiet jinħolqu fin-nazzjonijiet żviluppati u fl-ekonomiji tad-dinja li qed jitfaċċaw b'mod mgħaġġel.
2. Naqqsu d-deforestazzjoni.Attwalment id-deforestazzjoni hija responsabbli għal madwar 15 % tal-emissjonijiet globali tal-gassijiet serra.Il-parti l-kbira ta' dind-deforestazzjoni sseħħ fil-foresti tropikali tan-nazzjonijiet tagħkom, fosthom il-baċin tal-Amazon, in-Nofsinhar u x-Xlokk tal-Asja, u l-Afrika.Il-ħarsien tal-foresti jista' jnaqqas dawn l-emissjonijiet filwaqt li jippreserva wkoll il-bijodiversità u jipproteġi l-provvisti tal-ilma.Madankollu, il-limitazzjoni tad-deforestazzjoni tnaqqas ukoll l-użu potenzjali ta' dawk l-artijiet għall-qtugħ tas-siġar għall-injam, il-produzzjoni tal-ikel, il-bijoenerġija, u użi oħra importanti.
3. Ikkunsidraw t-tisġir. It-tisġir huwa t-tkabbir ta' foresti ġodda fuq art li ma għandhiex siġar, xi drabi din tkun art li qabel kienet deforestata jew degradata. Jekk jiġi implimentat fuq skala kbira, it-tisġir jista' juża art li hija meħtieġa għall-għelejjel jew għall-bhejjem, u b'hekk iżid il-prezzijiet tal-ikel. Ikkunsidraw kemm il-politiki dwar it-tisġir li intom u gruppi oħra tipproponu se jirrikjedu art.
4. Ikkundsidraw li timponu taxxa fuq il-faħam. Il-maġġoranza tan-nazzjonijiet tagħkom qed jibnu minjieri tal-faħam u impjanti tal-enerġija ġodda minkejja l-fatt li l-faħam huwa l-aktar fjuwil li jagħmel użu intensiv mill-karbonju u huwa responsabbli wkoll għall-maġġoranza tat-tniġġis tal-arja li jagħmel ħsara lil miljuni ta' persuni fin-nazzjonijiet tagħkom illum il-ġurnata. L-intaxxar, ir-regolamentazzjoni, jew saħansitra l-eliminazzjoni gradwali tal-faħam jistgħu jnaqqsu l-emissjonijiet b'mod mgħaġġel, filwaqt li jnaqqsu t-tniġġis perikoluż tal-arja, u jtejbu s-saħħa pubblika.
5. **Ikkunsidraw li tpoġġu prezz fuq l-emissjonijiet tas-CO2.** Il-fjuwils fossili għadhom jiddominaw is-sistema tal-enerġija tad-dinja, u s-CO2 li jirrilaxxaw huwa bil-qabda l-akbar kontribur għat-tibdil fil-klima. Illum il-ġurnata l-prezzijiet tas-suq ma jinkludux id-danni ambjentali u soċjali kkawżati mill-fjuwils fossili (l-"esternalitajiet negattivi" tagħhom). Agħar minn hekk, il-gvernijiet madwar id-dinja, fosthom il-maġġoranza tal-gvernijiet tagħkom, jipprovdu $775 biljun sa $1 triljun fis-sena f'sussidji għall-industrija tal-fjuwils fossili. L-ekonomisti jaqblu li prezz tal-karbonju huwa l-aħjar mod biex jitnaqqsu l-emissjonijiet globali tal-gassijiet serra. Ikkunsidraw li tappoġġjaw prezz fuq livell dinji fuq il-karbonju, li forsi jiġi introdott gradwalment matul iż-żmien biex tagħti żmien biżżejjed għal aġġustament.

Id-dħul jista' jingħadda lill-pubbliku jew jgħin biex jikkumpensa għall-ispejjeż ta' politiki oħra. Għalkemm il-prezzijiet tal-karbonju ġew implimentati fi ftit nazzjonijiet, bosta ekonomisti jirrakkomandaw li dawn huma ħafna aktar baxxi mnn USD 30-USD 50 għal kull tunnellata ta' CO2, jew aktar. Madankollu, intom ma tistgħux timxu b'mod mgħaġġel wisq, il-klassijiet medji tan-nazzjonijiet tagħkom qed jistinkaw biex jaffordjaw il-prodotti u s-servizzi li n-nies fin-nazzjonijiet żviluppati jqisuhom bħala ovvji, bħalma huma l-karozzi, l-arja kundizzjonata, l-ivvjaġġar bl-ajru, eċċ., filwaqt li l-persuni foqra fin-nazzjonijiet tagħkom jeħtieġu elettriku affidabbli, ilma nadif, ikel, kura tas-saħħa, akkomodazzjoni deċenti u ħtiġijiet umani bażiċi oħra, u se jħossu b'mod qawwi ż-żieda fil-prezzijiet tal-enerġija.

Kunsiderazzjonijiet Addizzjonali

Il-maġġoranza tan-nies tan-nazzjonijiet tagħkom m'għandhomx aċċess għall-elettriku jew enerġija affidabbli u affordabbli. Illum il-ġurnata, in-nazzjonijiet tagħkom huma responsabbli biss għal madwar 24 % tal-emissjonijiet globali tal-gassijiet serra, u l-emissjonijiet għal kull persuna huma ferm aktar baxxi milli dawk fin-nazzjonijiet żviluppati, jew saħansitra ċ-Ċina. Madankollu, l-użu tal-fjuwils fossili fin-nazzjonijiet tagħkom qed jikber b'mod mgħaġġel hekk kif qed jiżviluppaw l-ekonomiji tagħkom. In-nazzjonijiet żviluppati ġġeneraw il-maġġoranza tal-emissjonijiet tal-gassijiet serra kumulattivi li ħolqu l-kriżi klimatika, filwaqt li n-nies tagħkom se jsofru l-aktar mit-tibdil fil-klima u għandhom l-anqas kapaċità li jadattaw għalih. Intom temmnu li hija r-responsabbiltà morali tagħhom li jnaqqsu l-emissjonijiet tagħhom, u li l-politiki li jindirizzaw it-tibdil fil-klima ma jistgħux jiġu permessi jekk jittardjaw l-iżvilupp ekonomiku tagħkom u l-kapaċità li tipprovdu lin-nies tagħkom ikel, impjiegi, akkomodazzjoni, edukazzjoni, kura tas-saħħa u ħtiġijiet oħra bażiċi li dawk fin-nazzjonijiet żviluppati jqisuhom bħala ovvji.

Fl-istess ħin, it-tibdil fil-klima jimponi riskji serji għall-prosperità, is-saħħa u l-ħajja tan-nazzjonijiet tagħkom. It-tniġġis tal-arja mill-fjuwils fossili jikkawża miljuni ta' mwiet prematuri kull sena fin-nazzjonijiet tagħkom. Iż-żieda fil-livell tal-baħar, temp estrem, perjodi ta' nixfa, tnaqqis fir-rendiment tal-għelejjel, u danni oħra kkawżat bit-tibdil fil-klima jwasslu dejjem aktar għal kunflitt u migrazzjoni, filwaqt li jdgħajfu l-leġittimità tal-gvernijiet tagħkom, u, għal stati ta' gżejjer żgħar, l-eżistenza tagħkom stess. In-nazzjonijiet tagħkom għandhom l-opportunità li jitbiegħdu mis-sistema tal-enerġija tal-fjuwils fossili u jimxu lejn sistema tal-enerġija rinnovabbli nadifa u effiċjenti, eżattament bħal ma għamiltu ħafna minnkom meta ma bqajtux tużaw il-linji fissi tat-telefown u bdejtu tużaw mill-ewwel it-telefowns ċellulari. L-effiċjenza enerġetika, u s-sorsi tal-enerġija rinnovabbli bħall-enerġija eolika u solari, ta' spiss iħallu l-qligħ, joħolqu impjiegi u opportunità ekonomika, u jtejbu s-saħħa pubblika.

\_\_\_\_\_\_\_\_\_\_\_\_\_